ஐங்கரன் இண்டர்நேசனல்

**ஐங்கரன் இன்டர்நேஷனல்** (*Ayngaran International*) என்பது ஐக்கிய இராச்சியத்தை தளமாகக் கொண்ட ஒரு  திரைப்பட விநியோக மற்றும் தயாரிப்பு நிறுவனமாகும். வரலாற்று ரீதியாக, இந்தியாவிலிருந்து வரும் தமிழ் படங்கள் வெளிநாட்டு திரையரங்குகளுக்கும், வீட்டு ஊடக நுகர்வுக்காகவும் ஐங்கரன் விநியோகித்துவந்துள்ளது. இந்நிறுவனத்தின் தலைவரான திரு. கருணமூர்த்தி இலண்டனைத் தளமாகக் கொண்டவர்,அவர் தமிழ்த் திரைப்படங்களை  உலகளாவிய பார்வையாளர்களிடம் கொண்டு சென்ற இந்தத் துறையில் முன்னோடிகளில் ஒருவர்.. இது ஐக்கிய இராச்சியம், பிரான்ஸ், கனடா, மலேசியா, சிங்கப்பூரில் அமைந்துள்ள சில்லறை கானொளி  கடைகளின் சங்கிலியையும் இயக்குகிறது.

2008 ஆம் ஆண்டு நிலவரப்படி, இந்த நிறுவனம் ஒரு சுயாதீன திரைப்பட தயாரிப்பு நிறுவனமாக அறிமுகமானது, இந்தியாவில் அலுவலகங்களைத் திறந்தது. இதன் முதல் தயாரிப்பாக *[[கறுப்பு ரோஜா]]* (1996) படம் தயாரிக்கபட்டது.

## வரலாறு

### திரைப்படத் தயாரிப்பு
ஐங்கரன் இன்டர்நேஷனல் 1996 ஆம் ஆண்டில் ஆபாவாணன் இயக்கிய  *[[கறுப்பு ரோஜா]]* என்ற திகில்  திரைப்படத்தை முதன் முறையாக தயாரித்து திரைப்படத் தயாரிப்புத் துறையில் நுழைந்தது., ஆனால் இந்தப் படத்தின் தோல்வியால் ஐரோப்பிய விநியோக முயற்சிகளுக்கு முன்னுரிமை அளிக்கும் பணியை மேற்கொண்டனர். 2006 ஆம் ஆண்டில், ஐங்கரன் இண்டர்நேஷனல் ஈரோஸ் இண்டர்நேசனலுடன் ஒரு கூட்டு முயற்சியில் இறங்கியது மேலும் பெரிய அளவில் திரைப்படங்களைத் தயாரித்து விநியோகிக்கத் தொடங்குவதற்கான திட்டங்களை அறிவித்தது.  கூட்டு முயற்சியில்  முதல் விநியோக முயற்சியாக, ஷங்கர் இயக்கி, ரஜினிகாந்த் நடித்த  *[[சிவாஜி (திரைப்படம்)|சிவாஜி]]*, மிகவும் இலாபகரமான முயற்சியாக மாறியது, விரைவில், ஐங்கரன் திரைப்படங்களைத் தயாரிக்கும் திட்டங்களை அறிவித்தது. அதைத் தொடர்ந்து, அதே இயக்குநர் மற்றும் நடிகரின் அடுத்த படமான  *[[எந்திரன் (திரைப்படம்)|எந்திரன்]]* (2010) படத்தை ஈரோஸ் இன்டர்நேஷனலுடன் இணைந்து இதுவரை தயாரிக்கபட்ட  தமிழ் படங்களில் பெரும் பொருட் செலவில் தயாரிக்கப்படும் படமாக அறிவிக்கப்பட்டது. இருப்பினும்,  2008 திசம்பரில், ஈரோஸ் இன்டர்நேஷனல், விநியோகித்த துரோணா (2008), யுவராஜ் (2008) ஆகிய படங்களின் வணிக ரீதியான  தோல்வியால் ஏற்பட்ட நிதி சிக்கல்களுக்குப் பிறகு கூட்டு முயற்சியில் இருந்து விலகியது, அதே நேரத்தில் ஐயங்கரன் இன்டர்நேஷனல் 2008 உலகளாவிய நிதி நெருக்கடியால் சிக்கலை சந்தத்தது. இதன் விளைவாக படத்தின் தயாரிப்பு மற்றும் வெளியீட்டு உரிமைகள் சன் பிக்சர்ஸ் நிறுவனத்திற்கு விற்கப்பட்டன.

அஜித் குமார் நடித்த *[[பில்லா (2007 திரைப்படம்)|பில்லா]]* (2007) படத்தின் உலகளாவிய இணை விநியோகஸ்தர்களாக வெற்றியை சுவைத்த பின்னர் இவர்கள்  ராஜூ சுந்தரம் இயக்கிய  *[[ஏகன் (திரைப்படம்)|ஏகன்]]* (2008) படத்தை தயாரிக்க  நடிகருடன் ஒப்பந்தம் செய்தனர். அதேசமயம் இவர்கள் விஜய் நடிக்க  பிரபுதேவா இயக்கிய *[[வில்லு (திரைப்படம்)|வில்லு]]* (2009) படத்தை தயாரித்தனர். ஆனால் இந்த இரண்டு படங்களும் வணிக ரீதியாக சிறப்பான வசூலை ஈட்டவில்லை.  பெரும் பொருட் செலவில் இவர்கள் தயாரித்த படங்களும், விஷ்ணுவர்தன் இயக்கிய *[[சர்வம் (திரைப்படம்)|சர்வம்]]* (2009) போன்ற படங்களும் தோல்வியடைந்தன. அதனால் இவர்கள் *எந்திரன்* படத்தில் இருந்து விலகியதோடு, இவர்களின் பல படங்களின் வெளியீட்டையும் சந்தேகத்திற்கு உள்ளாக்கியது. இவர்கள் குறைந்த செலவில் எடுத்த  *[[பேராண்மை]]* (2009), *[[அங்காடித் தெரு (திரைப்படம்)|அங்காடித் தெரு]]*  (2010) உள்ளிட்ட படங்கள் வணிகரீதியான வெற்றியையும் ஈட்டின, மற்ற படங்களான மிஷ்கின் இயக்கிய *[[நந்தலாலா (திரைப்படம்)|நந்தலாலா]]* (2010), *[[முரட்டு காளை (2012 திரைப்படம்)|முரட்டு காளை]]* (2012) மற்றும் பிரபுதேவா நடித்த *[[களவாடிய பொழுதுகள்]]* ( 2017) போன்றவை நிதி தட்டுப்பாட்டின் விளைவாக பெரும் தாமதங்களுக்கு உள்ளாயின.  அதேபோல்  2000 ஆம் ஆண்டுகளின் பிற்பகுதியில்  ஐங்கரன் தயாரித்த  ஜெய் நடித்த *[[அர்ஜுனன் காதலி]],* ஜீவன் நடித்த *கிருஷ்ண லீலை* ஆகியவை வெளியிடப்படவில்லை. அதேபோல ஏ. ஆர். ரகுமான் இசையமைக்க, கதிர் இயக்க  வினய் நடித்து எடுப்பதாக அறிவிக்கபட்ட *மாணவர் தினம்* துவக்கப்பட்டு பிறகு கிடப்பில் போடப்பட்டது.

நிறுவனமானது  2010 களில் தொடர்ந்து திரைப்படங்களை விநியோகித்துவந்தது, லைகா புரொடகசன்சுடன் இணைந்து தயாரிக்கப்பட்ட *[[கத்தி (திரைப்படம்)|கத்தி]]* (2014) படத்தின் மூலம் மீண்டும் படங்களை தயாரிக்கத் துவங்கியது. படத்தின் வெற்றியால், ஐங்கரன் இன்டர்நேஷனல் திரையுலகிற்கு மீண்டும் திரும்புவதற்கு தீவிரமாக முயன்று வரும்விதமாக, ஆனந்த் சங்கரின் இயக்க, விக்ரம், காஜல் அகர்வால் ஆகியோர் முக்கிய வேடங்களில் நடிக்கும் *மர்ம மனிதன்* படத்தை தயாரிப்பதாக  அறிவிக்கபட்டது. இருப்பினும், பின்னர் இவர்களின் படத் தயாரிப்பிற்கு எதிர்ப்புகள் எழுந்ததால், இந்த படம் வெவ்வேறு தயாரிப்பாளர்களால் மேற்கொள்ளப்பட்டது.

## சில்லறை கடைகள்
இலண்டன், டொராண்டோ, பாரிஸ், சிட்னி, சிங்கப்பூர் போன்ற நகரங்களில் அமைந்துள்ள ஐங்கரன் இன்டர்நேஷனல் நிறுவனம் உலகம் முழுவதும் பல சில்லறை கடைகளைக் கொண்டுள்ளது. பிற கூட்டாளர் கடைகள் இலங்கை, மலேசியாவில் அமைந்துள்ளன.

## திரைப்படவியல்
ஐங்கரன் முதன்முதலில்  1996 ஆம் ஆண்டு தயாரித்த  கறுப்பு ரோஜா படத்தின் மூலம் ஆறு-டிராக் டிடிஎஸ் ஒலி அமைப்பை இந்திய திரைப்படத் துறையில் அறிமுகப்படுத்தினார்.

## குறிப்புகள்

## வெளி இணைப்புகள்

* அய்ங்கரன் சர்வதேச அதிகாரப்பூர்வ வலைத்தளம்
* IMDB சுயவிவரம்

பகுப்பு:தமிழ்நாட்டின் திரைப்படத் தயாரிப்பு நிறுவனங்கள்